Llyn Cowlyd - Wicipedia

# Llyn Cowlyd

### Oddi wrth Wicipedia, y gwyddoniadur rhydd.

Llyn Cowlyd o Fwlch Cowlyd

Llyn yn Sir Conwy, gogledd Cymru, yw Llyn Cowlyd (Cyfeirnod OS: SH727624). Fe'i lleolir yng ngogledd Eryri yn rhan ddeheuol y Carneddau, ar uchder o 1165 troedfedd uwchben lefel y môr.

Mae'n llyn hir, cul, sydd ar echel o'r de-orllewin i'r gogledd-ddwyrain. Ei hyd yw tua 3km. Mae'n gronfa dŵr gydag argae yn ei ben gogleddol, sy'n cyflenwi dŵr i ardaloedd Conwy ac mor bell i ffwrdd â Bae Colwyn. Gorwedd y llyn rhwng Pen Llithrig-y-wrach (2622') i'r gorllewin a'r Creigiau Gleision i'r dwyrain. Mae Bwlch Cowlyd yn gorwedd rhwng y ddau fynydd hyn, uwch ben de-orllewinol y llyn. Mae'r llethrau o bobtu i Lyn Cowlyd yn syrth a garw. O ben gogleddol y llyn mae Afon Ddu yn rhedeg o lifddor yr argae i lawr i Ddyffryn Conwy a phentref Dolgarrog.

Cafodd y bardd Gwilym Cowlyd (William John Roberts, 1828-1904) ei enw barddol ar ôl y llyn.

Mae modd cyrraedd y llyn ar droed o Drefriw neu o Gapel Curig.

Wedi dod o "http://cy.wikipedia.org../../../l/l/y/Llyn_Cowlyd_0bbf.html"

Categorïau: Llynnoedd Cymru | Conwy

##### Views

- Erthygl
- Sgwrs
- Diwygiad cyfoes

##### Chwilio